Document ID: 32004D0344

Komisijos sprendimas
2004 m. kovo 23 d.
nustatantis Bendrijos struktūrinių fondų pagalbos, teikiamos pagal 1, 2 bei 3 tikslus, ir Žuvininkystės orientavimo finansinio instrumento 1 tiksle nenumatytiems rajonams veiklos rezervo paskirstymą valstybėms narėms
(pranešta dokumentu Nr. C(2004) 883)
(2004/344/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų [1], ir ypač į jo 44 straipsnį,
kadangi:
(1) Reglamento (EB) Nr. 1260/1999 7 straipsnio 5 dalyje reikalaujama, kad atsižvelgiant į šio reglamento 44 straipsnį 4 % įsipareigotų asignavimų pagal nacionalinį orientacinį paskirstymą būtų skiriama veiklos rezervui. 1999 m. liepos 1 d. Komisija savo Sprendimais 1999/501/EB [2], 1999/504/EB [3], 1999/505/EB [4] ir 1999/500/EB [5] atitinkamai nustatė 1, 2 bei 3 tikslų ir Žuvininkystės orientavimo finansinio instrumento 1 tiksle nenumatytiems rajonams įsipareigotų asignavimų paskirstymą valstybėms narėms.
(2) Iki 2003 m. gruodžio 31 d. valstybės narės pagal Reglamento (EB) Nr. 1260/199944 straipsnio 1 dalyje nurodytus priežiūros rodiklius, betarpiškai konsultuodamosi su Komisija, įvertino joms skirtų pagalbos dokumentų vykdymą pagal kiekvieną tikslą. Vadovaudamosi šiais įvertinimais, jos nusiuntė savo pasiūlymus Komisijai dėl veiklos rezervo paskirstymo.
(3) Todėl veiklos rezervas turėtų būti paskirstytas pagal veiklos programas arba bendrąjį programavimo dokumentą arba jo prioritetus, laikomus sėkmingais.
(4) Toks nutarimas bus papildytas Komisijos sprendimu dėl kiekvienos veiklos programos arba bendrojo programavimo dokumento, atsižvelgiant į Reglamento (EB) Nr. 1260/199914 bei 15 straipsnius ir Berlyne priimtą taisyklę dėl metinio lėšų paskirstymo,
PRIĖMĖ ŠĮ SPRENDIMĄ:
1 straipsnis
Veiklos rezervo paskirstymas pagal 1 tikslą valstybėms narėms pateikiamas 1 priede.
2 straipsnis
Veiklos rezervo paskirstymas pagal 2 tikslą valstybėms narėms pateikiamas 2 priede.
3 straipsnis
Veiklos rezervo paskirstymas pagal 3 tikslą valstybėms narėms pateikiamas 3 priede.
4 straipsnis
Žuvininkystės orientavimo finansinio instrumento 1 tiksle nenumatytiems rajonams veiklos rezervo paskirstymas pagal valstybes nares pateikiamas 4 priede.
5 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 23 d.

Labels: 2
15
5